
RAPORT

asupra proiectului de Lege privind înfiinţarea Universităţii ,,Titu Maiorescu,, din Bucureşti

În urma examinării proiectului de Lege privind înfiinţarea Universităţii ,,Titu Maiorescu,, din Bucureşti,  în şedinţa din 26 februarie 2002 , Comisia, cu 15 voturi pentru, propune ca acesta să fie supus spre dezbatere şi adoptare cu următoarele amendamente:

Nr.crt
Text iniţial

( adoptat de Senat)
Text adoptat de Comisie
Motivare

1
Titlul legii: Lege privind înfiinţarea Universităţii ,,Titu Maiorescu,, din Bucureşti
Text fără modificări


2
Art. 1 - Se înfiinţează Universitatea ,,Titu Maiorescu,, din Bucureşti ca instituţie de învăţământ superior, persoană juridică de drept privat, parte a sistemului naţional de învăţământ, cu sediul în municipiul Bucureşti, Str.Dionisie Lupu, nr.70, sector 1
Art. 1 - Se înfiinţează Universitatea ,,Titu Maiorescu,, din Bucureşti ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Bucureşti, Str.Dionisie Lupu, nr. 70, sector 1.


3
Art.2 - Universitatea se înfiinţează cu următoarele facultăţi şi specializări acreditate:

a) Facultatea de Drept, specializarea drept, cu predare în limba română;

b) Facultatea de Medicină Stomatologică, specializarea stomatologie, cu predare în limba română;

c) Facultatea de Psihologie, specializarea psihologie, cu predare în limba română;

d) Facultatea de Ştiinţe Economice, specializarea finanţe, bănci, contabilitate, cu predare în limba română.
Art.2 - Universitatea se înfiinţează cu următoarele facultăţi şi specializări acreditate:

a) Facultatea de Drept, specializarea drept, cu predare în limba română;

b) Facultatea de Stomatologie, cu specializarea stomatologie, cu predare în limba română;

c) Facultatea de Psihologie, specializarea psihologie, cu predare în limba română;

d) Facultatea de Ştiinţe Economice, specializarea  

     finanţe, bănci, contabilitate, cu predare în    

      limba română.


4.
Art.3 - După intrarea în vigoare a prezentei legi, specializările, facultăţile şi colegiile, altele decât cele menţionate la art. 2 din cadrul universităţii, vor fi acreditate prin hotărâre de Guvern, urmând procedurile stabilite de Legea nr.88/1993.
Art.3 - După intrarea în vigoare a prezentei legi, în structura universităţii intră şi facultăţile, colegiile şi specializările, altele decât cele menţionate la art. 2, acreditate sau autorizate provizoriu prin hotărâre de Guvern, conform legii.
Conform Legii învăţământului nr.84/1995, republicată, şi respectiv, a Legii nr.88/1993, republicată.

5.
Art.4 - Universitatea înfiinţată prin prezenta lege trebuie să îndeplinească standardele stabilite de legislaţia învăţământului, precum şi alte reglementări în vigoare.
Se abrogă
Conţinutul  semantic este inclus în art.1 al prezentei legi.

6.
---------------------------
Comisia propune să se introducă următorul text ca art.4:

Art.4 - Personalul didactic şi nedidactic din instituţia care a fost autorizată să funcţioneze provizoriu, se preia prin transfer în interesul serviciului la instituţia nou înfiinţată, începând cu data intrării în vigoare a prezentei legi. 
Astfel, personalul didactic şi nedidactic poate beneficia de prevederile Codului Muncii.

7.
Art.5 (1)  Universitatea trebuie să dispună de patrimoniu propriu cel puţin la nivelul celui avut la data propunerii de acreditare de către Consiliul Naţional de Evaluare Academică şi Acreditare.

          (2) Patrimoniul Universităţii va rămâne şi va fi utilizat numai în cadrul sistemului naţional de învătământ, inclusiv în cazul întreruperii sau încetării activităţii.

 (3)  În termen de 90 de zile de la publicarea prezentei legi în Monitorul Oficial al României, Fundaţia este obligată să transfere Universităţii întregul patrimoniu folosit în procesul de învăţământ în momentul propunerii pentru acreditare. În cazul nerespectării acestei prevederi, Consiliul Naţional de Evaluare Academică şi Acreditare va propune încetarea  activităţii de învăţământ şi desfiinţarea prin lege a Universităţii.
Art.5  Universitatea înfiinţată, dispune de patrimoniu propriu, înscris în anexa nr.1, care face parte integrantă din prezenta lege.

Art.6 (1) Patrimoniul universităţii va rămâne şi va fi utilizat numai în cadrul sistemului naţional de învăţământ. În cazul nerespectării acestei prevederi, Ministerul Educaţiei şi Cercetării va propune încetarea activităţii de învăţământ si desfiinţarea prin lege a Universităţii.

        (2)  În cazul desfiinţării instituţiei de învăţământ superior, destinaţia patrimoniului se stabileşte prin lege, numai în interesul învăţământului.

Se abrogă.


Punerea în acord a textului cu prevederile Legii nr.88/1993, republicată.

8.
Art.6 - Cheltuielile privind funcţionarea Universităţii se suportă din veniturile proprii dobândite în condiţiile legii, precum şi din alte surse legale.
Art.7 - Cheltuielile privind funcţionarea Universităţii se suportă din veniturile proprii dobândite în condiţiile legii, precum şi din alte surse legale.


9.
------------------
Art.8 - Instituţia prevăzută la art.1 este special monitorizată pe o perioadă de trei ani, conform unei metodologii elaborată de Ministerul Educaţiei şi Cercetării, care se aprobă prin ordin al ministrului şi se publică în Monitorul Oficial al României, partea I, în termen de 30 de zile de la intrarea în vigoare a prezentei legi.
Pentru controlul menţinerii standardelor şi criteriilor care au stat la baza acreditării.

În raport de obiectul şi conţinutul său, proiectul de lege face parte din categoria legilor ordinare.

